สยอง หนุ่มโรงงาน ซิ่ง จยย. แหกโค้งอาถรรพณ์ พลิกคว่ำดับไส้ไหล 
หนุ่มโรงงาน ขี่ จยย.กลับบ้าน แหกโค้งพลิกคว่ำ กระเด็นไส้ไหลดับสยอง กู้ภัยฯเผยโค้งอาถรรพณ์ เกิดอุบัติเหตุบ่อยครั้ง สังเวยมาแล้วหลายชีวิตเมี่อเวลา 22.30 น. วันที่ 27 พ.ค.63 ร.ต.อ.ประสาท อมรพรรณพงศ์ รอง สว.(สอบสวน) สภ.พานทอง รับแจ้งเหตุรถจักรยานยนต์แหกโค้งพลิกคว่ำ บนถนนพานทอง-มาบโป่ง ช่วงศาลายายไข่ หมู่ที่ 5 ต.หนองกะขะ อ.พานทอง จ.ชลบุรี จึงเดินทางไปตรวจสอบ พร้อมกู้ภ้ยสว่างอุทยานพานทองที่เกิดเหตุพบผู้ได้รับบาดเจ็บ คือ นายธีรพงษ์ สิทธิสาตร์ อายุ 27 ปี เป็นพนักงานบริษัทแห่งหนึ่ง ในนิคมอุตสาหกรรมอมตะซิตี้ ชลบุรี นอนหมดสติติดกับเสาไฟฟ้าบนเกาะกลางถนน มีแผลฉีกขาดช่วงท้อง ไส้ไหลออกมากองกับพื้น กู้ภัยฯทำการปฐมพยาบาลเบื้องต้นด้วยการปั๊มหัวใจ ก่อนเคลื่อนย้ายนำตัวส่ง รพ. แต่ นายธีรพงษ์ ทนพิษบาดแผลไม่ไหว เสียชีวิตในเวลาต่อมา นอกจากนี้ใกล้กันยังพบรถจักรยานยนต์ ยี่ห้อยามาฮ่า รุ่น M slash สี แดง-ดำ ทะเบียน 1 กจ 209 สมุทรปราการ ของผู้ตายล้มคว่ำอยู่กลางถนน ในสภาพพังยับเยินทั้งคันจากการสอบถามอาสาสมัครกู้ภัย เล่าว่า โค้งนี้เกิดอุบัติเหตุบ่อยครั้ง ซึ่งมีเหตุการณ์คล้ายๆ กัน โดยถนนช่วงนี้เป็นทางโค้งยาว ไม่รับกับสภาพถนน ส่วนใหญ่อุบัติเหตุที่เกิดขึ้นจะเป็นรถจักรยานยนต์ เสียชีวิตมาแล้วหลายราย จนบางคนเรียกว่าโค้งอาถรรพณ์เบื้องต้น เจ้าหน้าที่ตำรวจจะทำการสอบถามชาวบ้านใกล้จุดเกิดเหตุ และขอดูภาพจากกล้องวงจรปิด เพื่อตรวจสอบว่าผู้ตายขี่จักรยานยนต์ล้มเอง หรือมีรถคันอื่นเฉี่ยวชนจนเสียชีวิต เพื่อดำเนินการตามขั้นตอนกฎหมายต่อไป
หนุ่มโรงงาน ขี่ จยย.กลับบ้าน แหกโค้งพลิกคว่ำ กระเด็นไส้ไหลดับสยอง กู้ภัยฯเผยโค้งอาถรรพณ์ เกิดอุบัติเหตุบ่อยครั้ง สังเวยมาแล้วหลายชีวิต 
จักรยานยนต์,จักรยานยนต์แหกโค้ง,จยย.พลิกคว่ำ,โค้งอาถรรพ์,แหกโค้ง,อุบัติเหตุ,ข่าวทั่วไป